РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправну

07 Број**:** 06-2/225-20

29. јануар 2021. године

Б е о г р а д

**З А П И С Н И К**

**ПЕТЕ СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ**

**И ЛОКАЛНУ САМОУПРАВУ,**

**ОДРЖАНЕ 21. ДЕЦЕМБРА 2020. ГОДИНЕ**

 Седница је почела у 8,30 часова.

Седницом је председавао Владимир Ђукановић, председник Одбора.

 Седници су присуствовали чланови Одбора: Сања Лакић, Велибор Милојчић, др Александар Мартиновић, Небојша Павловић, Јелена Жарић Ковачевић, Даниел Ђивановић и Тома Фила.

Седници су присуствовали и: Милица Николић, заменик члана доц. др Михаила Јокића; Дејан Кесар, заменик члана Жарка Мићина; Милица Дачић, заменик члана Ненада Бароша; Братислав Југовић заменик члана Ђорђа Дабића и Хаџи Милорад Стошић, заменик члана Драгана М. Марковића.

 Седници нису присуствовали чланови Одбора: Ђорђе Комленски, Биљана Пантић Пиља, Владан Заграђанин и Сања Јефић Бранковић, нити њихови заменици.

 Седници су присуствовали и: Иван Јовичић, заменик председника Високог савета судства, изборни члан из реда судија и Татјана Лагумџија, изборни члан Државног већа тужилаца из реда јавних тужилаца.

Председник Одбора је, пре преласка на утврђивање дневног реда, предложио да се на основу члана 82. и члана 92. став 2. Пословника Народне скупштине из предложеног дневног реда Пете седнице Одбора за правосуђе државну управу и локалну самоуправу повуче тачка 6. „Утврђивање Предлога одлуке о престанку судијске функције (119-1441/20 од 06.10.2020. године)“.

 Ово из разлога што је Предлог одлуке о избору председника судова 119-2592/19 од 17. октобра 2019. године који је Народној скупштини поднео Високи савет судства, садржао предлог кандидата за председника Основног суда у Бачкој Паланци Љиљану Цветинов, судију Основног суду у Бачкој Паланци и предлог кандидата за председника Прекршајног суда у Суботици Љубу Симића, судија Прекршајног суда у Суботици. Ови кандидати су у међувремену навршили радни век, услед чега им је престала судијска функција, о чему је Високи савет судства обавестио Одбор дописом 119-1441/20 од 06. октобра 2020. године, у коме је и навео да повлачи ове кандидате из наведеног предлога за избор председника судова.

Како је Високи савет судства дана 18. децембра доставио нови Предлог одлуке о избору председника судова (119-2131/20 од 18.12.2020. године), који не садржи наведене кандидате и судове, то је престала потреба да Одбор обавести Народну о наведеним околностима, те из тих разлога предлажем повлачење тачке 6. из предложеног дневног реда, након чега ће досадашња тачка 7. постане тачка 6.

Чланови и заменици чланова одбора су **већином гласова** прихватили наведени предлог.

Такође, председавајући је предложио да се на основу члана 76. Пословника прредседник одбора је предложио да Одбор на седници обави заједнички начелни претрес о тачкама 1,2,3. и 5. и заједнички начелни претрес о тачкама 4. и 6. Спајање расправе за наведене предлоге аката предложено је имајући у виду да су међусобно условљени и да су решења у њима међусобно повезана. Предложио је да се одлучује о свакој тачки дневног реда посебно.

 Чланови и заменици чланова Одбора су **једногласно** прихвати овај предлог.

Председник Одбора је ставио на гласање, а чланови и заменици чланова Одбора су **једногласно** (13 гласова „за“ ) утврдили следећи

Д н е в н и р е д

1. Разматрање Предлога одлуке о избору изборних чланова Високог савета судства из реда судија, који је поднео Високи савет судства (119-2128/20 од 18.12.2020. године);
2. Разматрање Предлога одлуке о избору председника судова, који је поднео Високи савет судства (119-2131/20 од 18.12.2020. године);
3. Разматрање Предлога одлуке о избору председника судова, који је поднео Високи савет судства (119-2129/20 од 18.12.2020. године);
4. Утврђивање Предлога одлуке о избору изборних чланова Државног већа тужилаца из реда јавних тужилаца и заменика јавних тужилаца са сталном функцијом и из реда професора правних факултета (119-1843/20 од 19.11.2020. године и 119-1491/20 од 20.10.2020. године);
5. Утврђивање Предлога одлуке о престанку функције председника Апелационог суда у Крагујевцу и председника Привредног суда у Београду (118-42/20 од 06.11.2020. године);
6. Утврђивање Предлога одлуке о престанку функције јавног тужиоца у Основном јавном тужилаштву у Новом Пазару, Основном јавном тужилаштву у Лебану и Основном јавном тужилаштву у Бечеју (118-336/20 од 26. 02. 2020. године и 118-1979/20 од 03.12.2020. године).

**ЗАЈЕДНИЧКИ НАЧЕЛНИ ПРЕТРЕС О ТАЧКАМА 1,2,3. и 5.** **- Разматрање Предлога одлуке о избору изборних чланова Високог савета судства из реда судија, који је поднео Високи савет судства (119-2128/20 од 18.12.2020. године);** **Разматрање Предлога одлуке о избору председника судова, који је поднео Високи савет судства (119-2131/20 од 18.12.2020. године); Разматрање Предлога одлуке о избору председника судова, који је поднео Високи савет судства (119-2129/20 од 18.12.2020. године);** **Утврђивање Предлога одлуке о престанку функције председника Апелационог суда у Крагујевцу и председника Привредног суда у Београду (118-42/20 од 06.11.2020. године).**

Председавајући је отворио заједнички начелни претрес у вези са овим тачкама дневног реда и реч дао Ивану Јовичићу, заменику председника Високог савета судства, изборном члану из реда судија.

Иван Јовичић је истакао да је Снежана Бјелогрлић, која је убедљиво победила на избору за члана Високог савета судства на нивоу основних и прекршајних судова, тренутно вршилац функције председника Основног суда у Ивањици, те би њен избор за члана Високог савета судства био неспојив са функцијом председника суда. Јовичић је још истакао и да је кандидат Прекршајног суда у Краљеву Марија Бажалац оглашена одговорном за лакши дисциплински прекршај, те да је добила јавну опомену.

Председавајући је отворио расправу у вези са овим тачкама дневног реда, па како се нико није јавио за реч, закључио је обједињену расправу о тачкама 1,2,3. и 5.

**ЗАЈЕДНИЧКИ НАЧЕЛНИ ПРЕТРЕС - Утврђивање Предлога одлуке о избору изборних чланова Државног већа тужилаца из реда јавних тужилаца и заменика јавних тужилаца са сталном функцијом и из реда професора правних факултета (119-1843/20 од 19.11.2020. године и 119-1491/20 од 20.10.2020. године); Утврђивање Предлога одлуке о престанку функције јавног тужиоца у Основном јавном тужилаштву у Новом Пазару, Основном јавном тужилаштву у Лебану и Основном јавном тужилаштву у Бечеју (118-336/20 од 26. 02. 2020. године и 118-1979/20 од 03.12.2020. године.**

Председавајући је отворио заједнички начелни претрес у вези са овим тачкама дневног реда и реч дао Татјани Лагумџији, изборном члану Државног већа тужилаца.

Татјана Лагумџија је испред Државног већа тужилаца предложила да Одбор прихвати предлог одлуке о предложеним кандидатима, истичући да предложени кандидати уживају професионални углед у тужилачкој организацији.

Председавајући је отворио расправу у вези са овим тачкама дневног реда, па како се нико није јавио за реч, закључио је обједињену расправу о тачкама 4. и 6. након чега се прешло на одлучивање о свакој тачки дневног реда.

**ПРВА ТАЧКА - Разматрање Предлога одлуке о избору изборних чланова Високог савета судства из реда судија, који је поднео Високи савет судства (119-2128/20 од 18.12.2020. године)**

Председник је предложио:

-Да Одбор констатује да је Предлог одлуке о избору чланова Високог савета судства из реда судија Високи савет судства поднео као овлашћени предлагач, у складу са чланом 20. став 1,2. и 3. и чланом 35. Закона о Високом савету судства, те да предложи Народној скупштини да прихвати Предлог одлуке о избору чланова Високог савета судства из реда судија.

-Да за известиоца Одбора на седници Народне скупштине буде одређен Владимир Ђукановић, председник Одбора.

Чланови и заменици чланова Одбора су **једногласно** (са 13 гласова „за“) прихватили наведене предлоге.

**ДРУГА ТАЧКА - Разматрање Предлога одлуке о избору председника судова, који је поднео Високи савет судства (119-2131/20 од 18.12.2020. године)**

Председник је предложио:

-Да Одбор констатује да је Високи савет судства поднео Предлог одлуке о избору председника судова, као овлашћени предлагач, у складу са чланом 71. став 1. Закона о судаијама и члана 201. Пословника Народне скупштине Републике Србије, те да предложи Народној скупштини да прихвати Предлог одлуке о избору 68 председника за основне и прекршајне судове у Републици Србији**.**

-Да за известиоца Одбора на седници Народне скупштине буде одређен Владимир Ђукановић, председник Одбора.

Чланови и заменици чланова Одбора су **једногласно** (са 13 гласова „за“) прихватили наведене предлоге.

**ТРЕЋА ТАЧКА - Разматрање Предлога одлуке о избору председника судова, који је поднео Високи савет судства (119-2129/20 од 18.12.2020. године)**

Председник је предложио:

-Да Одбор констатује да је Високи савет судства поднео Предлог одлуке о избору председника судова, као овлашћени предлагач, у складу са чланом 71. став 1. Закона о судаијама и члана 201. Пословника Народне скупштине Републике Србије, те предлаже Народној скупштини да прихвати Предлог одлуке о избору 17 председника за Виши суд у Сремској Митровици, Привредни суд у Нишу и 15 основних и прекршајних судову у Републици Србији.

-Да за известиоца Одбора на седници Народне скупштине буде одређен Владимир Ђукановић, председник Одбора.

Чланови и заменици чланова Одбора су **једногласно** (са 13 гласова „за“) прихватили наведене предлоге.

**ЧЕТВРТА ТАЧКА - Утврђивање Предлога одлуке о избору изборних чланова Државног већа тужилаца из реда јавних тужилаца и заменика јавних тужилаца са сталном функцијом и из реда професора правних факултета (119-1843/20 од 19.11.2020. године и 119-1491/20 од 20.10.2020. године)**

Председник је предложио:

-Да Одбор утврди Предлог одлуке о избору чланова Државног већа тужилаца из реда јавних тужилаца и заменика јавних тужилаца и из реда професора правног факултета:

I

За чланове Државног већа тужилаца из реда јавних тужилаца и заменика јавних тужилаца бирају се:

1) из Републичког јавног тужилаштва:

Бранко Стаменковић, заменик Републичког јавног тужиоца;

2) из апелационих јавних тужилаштава, Тужилаштва за организовани криминал и Тужилаштва за ратне злочине:

Милан Ткалац, јавни тужилац у Апелационом јавном тужилаштву у Новом Саду;

3) из виших јавних тужилаштава:

Тања Вукићевић, заменик јавног тужиоца у Вишем јавном тужилаштву у Београду;

4) из основних јавних тужилаштава:

Борис Павловић, јавни тужиолац у Трећем основном јавном тужилаштву у Београду,

Предраг Миловановић, заменик јавног тужиоца у Другом основном јавном тужилаштву у Београду,

5) из јавних тужилаштава са територије аутономне покрајине:

Бранислава Инић Јашаревић, заменик јавног тужиоца у Апелационом јавном тужилаштву у Новом Саду.

II

За члана Државног већа тужилаца из реда професора правног факултета бира се:

др Слободан Орловић, редовни професор Правног факултета Универзитета у Новом Саду.

Чланови и заменици чланова Одбора су **једногласно** (са 13 гласова „за“) прихватили наведене предлоге.

-Да Одбор овај предлог одлуке упутити Народној скупштини по **хитном поступку**, у складу са чланом 167. Пословника Народне скупштине, како би Народна скупштина што пре обавила избор чланова Државног већа тужилаца из реда јавних тужилаца и заменика јавних тужилаца и из реда професора правног факултета и на тај начин омогућила несметан рад Државног већа тужилаца.

 -Да за известиоца на седници Народне скупштине буде одређен председник Одбора Владимир Ђукановић.

Чланови и заменици чланова Одбора су **једногласно** (са 13 гласова „за“) прихватили наведене предлоге.

**ПЕТА ТАЧКА - Утврђивање Предлога одлуке о престанку функције председника Апелационог суда у Крагујевцу и председника Привредног суда у Београду (118-42/20 од 06.11.2020. године)**

Председник је предложио:

-Да Одбор утврди Предлог одлуке о престанку функције председника Апелационог суда у Крагујевцу и председника Привредног суда у Београду:

I

 Дубравки Дамјановић, председнику Апелационог суда у Крагујевцу, престаје функција председника суда, због избора за судију Врховног касационог суда.

II

Јовану Јовановићу, председнику Привредног суда у Београду, престаје функција председника суда, због избора за судију Врховног касационог суда.

Чланови и заменици чланова Одбора су **већином гласова** прихватили наведени предлог.

-Да Одбор овај предлог одлуке упутити Народној скупштини по **хитном поступку**, у складу са чланом 167. Пословника Народне скупштине, с обзиром на то да је потребно да Народна скупштина доношењем предложене одлуке створи услове да Високи савет судства без одлагања предложи кандидате за избор председника Апелационог суда у Крагујевцу и Привредног суда у Београду, у складу са чланом 74. став 4. Закона о судијама, чиме би се обезбедили услови за несметан рад ових судова.

 -Да за известиоца на седници Народне скупштине буде одређен председник Одбора Владимир Ђукановић.

Чланови и заменици чланова Одбора су **једногласно** прихватили наведене предлоге.

**ШЕСТА ТАЧКА - Утврђивање Предлога одлуке о престанку функције јавног тужиоца у Основном јавном тужилаштву у Новом Пазару, Основном јавном тужилаштву у Лебану и Основном јавном тужилаштву у Бечеју (118-336/20 од 26. 02. 2020. године и 118-1979/20 од 03.12.2020. године)**

Председник је предложио:

-Да Одбор утврди Предлог одлуке о престанку функције јавног тужиоца у Основном јавном тужилаштву у Новом Пазару, Основном јавном тужилаштву у Лебану и Основном јавном тужилаштву у Бечеју

I

 Нермину Кошковцу, јавном тужиоцу у Основном јавном тужилаштву у Новом Пазару, престаје функција дана 19. септембра 2020. године, услед навршења радног века.

II

Станиславу Станковићу, јавном тужиоцу у Основном јавном тужилаштву у Лебану, престаје функција дана 21. децембра 2020. године, услед навршења радног века.

III

Михаљу Пакаиу, јавном тужиоцу у Основном јавном тужилаштву у Бечеју, престаје функција дана 12. маја 2021. године, услед навршења радног века.

Чланови и заменици чланова Одбора су **једногласно** прихватили наведени предлог.

-Да Одбор Предлог одлуке упутити Народној скупштини по **хитном поступку**, у складу са чланом 167. Пословника Народне скупштине, с обзиром на то да је потребно да Народна скупштина доношењем предложене одлуке створи услове да се без одлагања покрене поступак за избор јавног тужиоца у Основном јавном тужилаштву у Новом Пазару, Основном јавном тужилаштву у Лебану и Основном јавном тужилаштву у Бечеју, у складу са чланом 74. Закона о јавном тужилаштву

 -Да за известиоца на седници Народне скупштине буде одређен председник Одбора Владимир Ђукановић.

Чланови и заменици чланова Одбора су **једногласно** прихватили наведене предлоге.

Седница је завршена у 8,50 часова.

СЕКРЕТАР ПРЕДСЕДНИК

Сања Пецељ Владимир Ђукановић